Ir-Regolament tal-Kummissjoni (KE) Nru 46/2003
tal-10 ta’ Jannar 2003
li jemenda l-livelli tas-suq ta’ frott u ħaxix frisk dwar it-taħlit ta’ diversi tipi ta’ frott u ħaxix frisk fl-istess pakkett ta’ bejgħ
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li r-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq tal-frott u l-ħaxix [1], kif l-aħħar emendat bir-Regolament (KE) Nru 545/2002 [2], u partikolarment l-Artikolu 2(2) tiegħu,
Billi:
(1) Taħt l-Artikolu 3 tar-Regolament (KE) Nru 2200/96, frott u ħaxix frisk koperti permezz tal-livelli tas-suq adottati taħt l-Artikolu 2 ta’ dak ir-Regolament jistgħu jitqiegħdu għall-bejgħ, jiġu mibjugħa, ikkunsinjati jew imqiegħda fis-suq biss jekk iħarsu dawk il-livelli Dawk il-livelli kollha jindikaw regoli li l-prodotti kollha li jinsabu fl-istess pakkett għandhom ikunu ta’ l-istess tip.
(2) Pakketti li fihom diversi tipi ta’ frott u ħaxix qed isiru aktar komuni fis-suq bħala riżultat tad-domanda ta’ ċertu konsumaturi. Il-livelli tas-suq għall-frott u ħaxix frisk għandhom għaldaqstant jigu emendati biex jawtorizzaw din il-prattika taħt it-termini tar-Regolament tal-Kummissjoni (KE) Nru 48/2003 ta’l-10 ta’ Jannar 2003 li jindika regoli applikabbli għat-tahlit ta’ tipi differenti ta’ frott u ħaxix frisk fl-istess pakkett ta’ bejgħ [3].
(3) Il-miżuri msemmija f’dan ir-Regolament huma skond l-opinjoni tal-Kumitat ta’ Ġestjoni tal-Frott u Ħaxix Frisk,
ADOTTAT DAN IR-REGOLAMENT:
Artikolu 1
Il-paragrafu li ġej huwa miżjud mal-punt A (Uniformita’) tat-Titlu V (Dispożizzjonijiet dwar prezentazzjoni) fl-Anness tar-Regolament mniżżla fl-Anness ta’ dan ir-Regolament:
"Minkejja d-dispożizzjonijiet preċedenti f’dan il-punt, prodotti kopriti b’dan ir-Regolament jistgħu jiġu mħallta, f’pakketti ta’ bejgħ ta’ piż nett ta’ anqas minn tliet kilogrammi, b’tipi differenti ta’ frott u ħaxix frisk skond il-kondizzjonijiet tar-Regolament tal-Kummisjoni (KE) Nru 48/2003 [4]."
Artikolu 2
Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-10 ta’ Jannar 2003.